marsh-mellow/hindi_wikipedia huggingface dataset:
प्रसूति एवं स्त्री रोग (  ) चिकित्सा विशेषज्ञता है जो गर्भावस्था से लेकर प्रसव के बाद तक महिलाओं की देखभाल तथा महिला प्रजनन तंत्र के विकारों के निदान और उपचार से संबंधित है। गर्भवती महिलाओं की चिकित्सा देखभाल (प्रसूति विज्ञान) और महिला जननांग रोगों की चिकित्सा देखभाल (स्त्री रोग) अलग-अलग ऐतिहासिक काल में विकसित हुई। प्रसूति-स्त्रीरोग विशेषज्ञ (-) को महिला प्रजनन स्वास्थ्य, गर्भावस्था और प्रसव में विशेषज्ञता प्राप्त होती है।
प्रसूति के विभिन्न तरिके
विकास
प्रसूति विज्ञान लम्बे समय तक महिला दाइयों का क्षेत्र रहा था। लेकिन 17वीं शताब्दी में, यूरोपीय चिकित्सकों ने शाही और कुलीन परिवारों में होने वाले सामान्य प्रसवों में भाग लेना शुरू कर दिया ।उस शुरुआत से, यह प्रथा बढ़ी और मध्यम वर्ग तक फैल गई। प्रसव में प्रयुक्त होने वाले औजारों के आविष्कार,एनेस्थीसिया का प्रचलन, तथा इग्नाज सेमेल्विस द्वारा प्रसवकालीन बुखार के कारण की खोज तथा प्रसव कक्ष में एंटीसेप्टिक विधियों का प्रचलन, ये सभी प्रसूति क्रियाओं में प्रगति के प्रमुख कारक थीं। 19वीं सदी के प्रारंभ तक, प्रसूति विज्ञान यूरोप और संयुक्त राज्य अमेरिका में एक मान्यता प्राप्त चिकित्सा अनुशासन के रूप में स्थापित हो चुका था।
20वीं सदी में, प्रसूति विज्ञान मुख्य रूप से प्रजनन नियंत्रण और स्वस्थ जन्म लेने वाले बच्चों को बढ़ावा देने के क्षेत्रों में विकसित हुआ। जन्म दोषों और समस्याग्रस्त प्रसव को कम करने के लिए गर्भवती माताओं की प्रसवपूर्व देखभाल और निर्देश लगभग 1900 में शुरू किए गए और उसके बाद इसे पूरी दुनिया में तेजी से अपनाया गया।
1950 के दशक में हार्मोनल गर्भनिरोधक गोलियों के विकास के साथ ही प्रसूति-स्त्रीरोग विशेषज्ञ भी महिलाओं की प्रजनन क्षमता और प्रजनन क्षमता को विनियमित करने के लिए तेजी से जिम्मेदार बन गए हैं।
कार्यक्षेत्र
अमेरिकन बोर्ड ऑफ ऑब्सटेट्रिक्स एंड गायनेकोलॉजी (एबीओजी) के अनुसार, जो संयुक्त राज्य अमेरिका में ओबी-जीवाईएन प्रमाणपत्र जारी करने के लिए जिम्मेदार है, ओबी-जीवाईएन प्रमाणीकरण के लिए पहला कदम एमडी या डीओ डिग्री प्राप्त करने के लिए मेडिकल स्कूल पूरा करना है।

सन्दर्भ

बाहरी कड़ियाँ
 .            ()
 :       
    ''

श्रेणी:प्रसूति
श्रेणी:स्त्री रोग
श्रेणी:प्रसव
श्रेणी:महिला रोग
श्रेणी:गर्भनिरोधक
प्रसूति स्वयंभू मनु की कन्या और दक्ष प्रजापति की पहली पत्नी थीं। उन्होंने चौबीस कन्याओं को जन्म दिया था। 

 कन्याओं के नाम 

 नीलिमा 
 धुमोरना 
 श्रद्धा 
 मैत्री 
 तुष्टि 
 पुष्टि 
 क्रिया 
 लज्जा 
 शान्ति 
 वपु 
 बुद्धि 
 सिद्धिका 
 दया 
 मेधा 
 सती 
 सम्भूति 
 ख्याति 
 स्मृति 
 ऊर्जा 
 क्षमा 
 प्रीति 
 सन्नति 
 स्वाहा 
 स्वधा  

 कन्याओं के पति 
इन में से एक एक कन्या भगवान शंकर , अग्निदेव , पितृस , भृगु , कृतु , अंगिरस , मरीचि , शनि , वशिष्ठ , पुलस्त्य और पुलह तथा तेरह कन्याएं यमराज को ब्याह दी गई। 

 भगवान शिव की पत्नी 

सती 

 अग्निदेव की पत्नी 

स्वाहा 

 पितृस की पत्नी 
स्वधा 
 मरीचि की पत्नी 
सम्भूति 
 शनि की पत्नी
नीलिमा 
 कृतु की पत्नी 
सन्नति 
 पुलस्त्य की पत्नी 
प्रीति 
 वशिष्ठ की पत्नी 
ऊर्जा 
 पुलह की पत्नी 

क्षमा 

 अंगिरस की पत्नी

स्मृति 

 यमराज की पत्नियां

 धुमोरना 
 श्रद्धा  
 मैत्री 
 तुष्टि 
 पुष्टि 
 मेधा 
 क्रिया 
 लज्जा 
 वपु 
 शान्ति 
 सिद्धिका 
 बुद्धि 
 दया

 सन्दर्भ 

श्रेणी:श्रीमद्भागवत
अंगूठाकार

प्रसूतिविद्या (मिडवाइफरी ) विज्ञान का एक क्षेत्र है जो गर्भावस्था की तैयारी, बच्चे के जन्म, प्रसव और स्तनपान, अंतराल और प्रजनन क्षमता के नियमन, क्लाइमेक्टेरिक और रजोनिवृत्ति, नवजात शिशुओं और बच्चों, मानव प्रजनन कार्यों और महिलाओं को सहायता या सहायता प्रदान करने के विज्ञान और कला का अध्ययन करता है। उसका परिवार और समुदाय। अंग्रेजी में, मिडवाइफरी को "मिडवाइफरी" के रूप में अनुवादित किया जाता है जबकि मिडवाइव्स को "मिडवाइफ" कहा जाता है।

 इन्हें भी देखें 
 प्रसूति विज्ञान
 प्रसव
 स्त्री-रोग विज्ञान

 बाहरी कड़ियाँ 
 नव्य जनस्वास्थ्य तथा स्वास्थ्य-विज्ञान (गूगल पुस्तक ; लेखक - मुकुन्दस्वरूप वर्मा)

श्रेणी:प्रसूति
प्रसून जोशी (जन्म: 16 सितम्बर 1968) हिन्दी कवि, लेखक, पटकथा लेखक और भारतीय सिनेमा के गीतकार हैं। वे विज्ञापन जगत की गतिविधियों से भी जुड़े हैं और अन्तर्राष्ट्रीय विज्ञापन कंपनी 'मैकऐन इरिक्सन' में कार्यकारी अध्यक्ष हैं। फ़िल्म तारे ज़मीन पर के गाने मां... के लिए उन्हें 'राष्ट्रीय पुरस्कार' भी मिल चुका है। अब सेंसर बोर्ड के चेयरमैन हैं

 प्रारंभिक जीवन और शिक्षा 
प्रसून का जन्म उत्तराखंड के अल्मोड़ा ज़िले के दन्या गाँव में 16 सितम्बर 1968 को हुआ था। उनके पिता का नाम देवेन्द्र कुमार जोशी और माता का नाम सुषमा जोशी है। उनका बचपन एवं उनकी प्रारम्भिक शिक्षा  टिहरी, गोपेश्वर, रुद्रप्रयाग, चमोली एवं नरेन्द्रनगर में हुई, जहां उन्होने एम.एससी. और उसके बाद एम.बी.ए. की पढ़ाई की।

 कार्यक्षेत्र 
उनकी तीन पुस्तकें प्रकाशित हुई है। दिल्ली ६, तारे ज़मीन पर, रंग दे बसंती, हम तुम और फना जैसी फ़िल्मों के लिए कई सुपरहिट गाने लिखे हैं। फ़िल्म लज्जा, आंखें, क्योंकि में संगीत दिया है। ठण्डा मतलब कोका कोला एवं बार्बर शॉप-ए जा बाल कटा ला जैसे प्रचलित विज्ञापनों के कारण उन्हे अन्तर्राष्ट्रीय मान्यता मिली।

 सम्मानपुरस्कार 
'शैलेंद्र सम्मान'। 
सुपरहिट फ़िल्म तारे ज़मीन पर के गाने मां... के लिए राष्ट्रीय पुरस्कार।
सर्वश्रेष्ठ गीतकार का फ़िल्मफ़ेयर पुरस्कार ("मां" के लिए 2007 और "चांद् सिफ़ारिश" के लिए 2008)
2024  का राष्ट्रीय किशोरकुमार सम्मान 

 सन्दर्भ 

 बाहरी कड़ियाँ

प्रसून जोशी के पांच मंत्र 
खुद के लिए गीत लिखते हैं प्रसून

श्रेणी:गीतकार
श्रेणी:फ़िल्मी गीतकार
श्रेणी:हिन्दी कवि
श्रेणी:1971 में जन्मउत्तराखण्ल
श्रेणी:उत्तराखण्ड
श्रेणी:जीवित लोग
श्रेणी:उत्तराखण्ड के लोग
प्रसून बनर्जी भारत की सोलहवीं लोकसभा में सांसद हैं। 2014 के चुनावों में इन्होंने पश्चिम बंगाल की हावड़ा सीट से सर्वभारतीय तृणमूल कांग्रेस की ओर से भाग लिया।

 बाहरी कड़ियाँ 
 भारत के राष्ट्रीय पोर्टल पर सांसदों के बारे में संक्षिप्त जानकारी
सन्दर्भ

श्रेणी:१६वीं लोक सभा के सदस्य
श्रेणी:जीवित लोग
श्रेणी:पश्चिम बंगाल के सांसद
श्रेणी:सर्वभारतीय तृणमूल कांग्रेस के सांसद
प्रसृत अर्धविवृत अग्रस्वर (-   ) एक प्रकार की स्वर ध्वनी होती है जिसका प्रयोग कुछ भाषाओं को बोलने में होता है। अन्तर्राष्ट्रीय ध्वन्यात्मक वर्णमाला में इसे  के चिन्ह द्वारा प्रदर्शित करा जाता है। हिन्दी में इसे "ऍ" के वर्ण के प्रयोग से लिखा जाता है।

 नामार्थ 
 प्रसृत () - ऐसे स्वर जिनके उच्चारण में होंठों को गोल नहीं किया जाता।
 अर्धविवृत (-) - ऐसे स्वर जिनके उच्चारण में जिह्वा विवृत स्वर और मध्य स्वर के बीच की जगह स्थित होती है।
 अग्र () - ऐसे स्वर जिनके उच्चारण में जिह्वा मुख में, बिना व्यंजन ध्वनी बनाए जितनी आगे हो सके उतनी होती है।

 उच्चारण 
ऍ की ध्वनि सुनिए - यह प्रसृत अर्धविवृत अग्रस्वर है
ए की ध्वनि सुनिए - यह ऍ से भिन्न है
ऐ की ध्वनि सुनिए - यह भी ऍ से भिन्न है
यह स्वर उच्चारण में 'ए' और 'ऐ' के बीच का स्वर है। उदाहरण के लिए, अंग्रेज़ी के तीन शब्दों को देखा जा सकता है:
 ए: इसका प्रयोग "" (अर्थ: दर्द) शब्द में होता है, जिसे 'पेन' उच्चारित किया जाता है। इसे अ॰ध॰व॰ में  लिखा जाता है।
 ऍ: इसका प्रयोग "" (अर्थ: क़लम) शब्द में होता है, जिसे 'पॅन' उच्चारित किया जाता है। इसे अ॰ध॰व॰ में  लिखा जाता है।
 ऐ: इसका प्रयोग "" (अर्थ: तवा) शब्द में होता है, जिसे 'पैन' उच्चारित किया जाता है। इसे अ॰ध॰व॰ में  लिखा जाता है।

 हिंदी शब्दों में ऍ की ध्वनि का प्रयोग 
हिंदी शब्दों में भी 'ऍ' की ध्वनि इस्तेमाल होती है लेकिन इसे प्रथानुसार लिखा नहीं जाता। हिंदी में अक्सर यदि 'ह' से पहले 'अ' की ध्वनि हो तो मानक रूप से उसे 'ऍ' उच्चारित किया जाता है। उदाहरण के लिए:
 कहना: आधुनिक मानक हिंदी में इसका उच्चारण 'कॅहना' होता है।
 रह: आधुनिक मानक हिंदी में इसका उच्चारण 'रॅह' होता है।
 शहर: इसका मानक उच्चारण 'शॅहॅर' होता है।
 नहटौर: यह उत्तर प्रदेश के बिजनौर ज़िले का एक नगर है जिसे 'नॅहटौर' उच्चारित किया जाता है और अंग्रेजी में लिप्यन्तरण करके '' लिखा जाता है।

यदि इन्हें 'ऍ' की बजाए अन्य ध्वनि से बोला जाए तो उसे क्षेत्रीय लहजा माना जाता है:
 कहना - यदि इसे वास्तव में 'अ' से उच्चारित किया जाए तो इसे पूर्वी हिंदी लहजा समझा जाता है। मानक हिंदी के साथ-साथ, अमिताभ बच्चन अपनी फ़िल्मों और गानों में इसका प्रयोग अक्सर किया करते थे।
 केहना - यदि इसे 'ए' से उच्चारित किया जाए तो इसे गुजराती लहजा समझा जाता है। अंग्रेज़ी में इस से सम्बंधित एक ग़लती "हॅलो" () को "हेलो" () उच्चारित करना है।
 कैहना - यदि इसे 'ऐ' से उच्चारित किया जाए तो इसे पंजाबी लहजा समझा जाता है, हालांकि इसमें अक्सर 'ह' की ध्वनि भी हट जाती है (यानी शब्द 'कैना' सा प्रतीत होता है)।

 ग़लत उच्चारण 
अंग्रेज़ी के मूल के शब्दों में 'ऍ' की ध्वनी का उच्चारण 'ए' करने से ग़लतफ़हमियाँ हो सकती है। मसलन "डू यू हैव अ पॅन" ("    ", अर्थ: "क्या तुम्हारे पास कलम है") को ग़लती से "डू यू हैव अ पेन" ("    ", अर्थ: "क्या तुम्हें कोई दर्द हो रहा है") कहने से प्रशन का पूरा अर्थ ही बदल जाता है।

 हिन्दी और मराठी में अंतर 
'ऍ' और 'ऐ' के प्रयोग हिन्दी और मराठी में भिन्न होते हैं। मराठी में (पूर्वी हिंदी की तरह) 'ऐ' का उच्चारण 'अइ' से मिलता संयुक्त स्वर (डिप्थाँग) होता है। उदाहरण के लिए मराठी में 'बैल' को 'बइल' और 'ऐनक' को 'अइनक' से मिलता हुआ पढ़ा जाता है। ठीक ऐसा ही पूर्वी हिन्दी क्षेत्रों में होता है। मराठी में 'ऍ' का प्रयोग मानक हिन्दी के 'ऐ' स्वर के बराबर होता है।

 इन्हें भी देखिये 
 ऐ, ए
 देवनागरी
 अन्तर्राष्ट्रीय ध्वन्यात्मक वर्णमाला

 सन्दर्भ 

श्रेणी:अर्धविवृत स्वर
श्रेणी:अग्र स्वर
श्रेणी:प्रसृत स्वर
प्रसेनजित एक पुलिंग नाम है जो निम्नलिखित में से कोई एक हो सकता है:
 प्रसेनजित  महाभारत से पूर्व अयोध्या के राजा।
 प्रसेनजित द्वितीय  महाभारत से पश्चात् अयोध्या के राजा।
पत्थर की मूर्तियाँ प्रागैतिहासिक काल से ही अनेक कारणों से बनाई जा रही हैं। पत्थर की मूर्तियाँ केवल सुंदरता का ही नहीं, बल्कि और भी बहुत चीज़ों का प्रतीक है। इस बात को इस लेख में समझाया गया है। और यह भी दिखाया है कि सालों से विकास करती यह कला अत्यंत आकर्षक और महत्वपूर्ण है।

पत्थर की मूर्तियाँ पत्थर को तीन आयामों में काटने से बनती हैं। इनकी आधारभूत संकल्पना एक ही होने पर भी हमें लाखों तरह की रचनाएँ देखने को मिलती हैं। यह एक प्राचीन कला है जिसमें प्राकृतिक पत्थर को नियंत्रित रीति से काटा जाता हैं। कलाकार अपनी क्षमता को पत्थर को काटने में दिखाता हैं, जैसे वह उसकी कुशलता का प्रतीक हो। सुबह शाम, दिन रात एक करके वे पत्थर को विभिन्न आकृतियों में काँट कर, उसको एक मूर्ती का रूप देता हैं।

पत्थर
पत्थर कई तरह के होते हैं जिनसे मूर्तियाँ बनायी जा सकती हैं। इससे संगतराश को अनेक विकल्प मिल जाते हैं जिनमें से वह अलग अलग रंग, गुणवत्ता और पत्थर की मज़बूती को चुन सकता हैं।
प्रकार
सबसे ज़्यादा मज़बूत आग्रेय चट्टान हैं जो पिघले हुए चट्टान से बनते हैं, जैसे की ग्रानाइट, बासाल्ट, डियोराइट। अवसाधी पत्थर जैसे की जिपसम का भी उपयोग होता हैं। रूपांतरित पत्थर तो मूर्तिकारों में सबसे प्रसिद्ध हैं। अनेक तरह के संगमरमर इसके आधीन आते हैं। पत्थर जितना मुलायम होता हैं, उतना उसे काटना आसान हो जाता हैं। ईसी लिए सोपस्टोन के साथ काम करना बहुत आसान होता हैं। ग्रानाइट, बसाल्ट जैसे पत्थर काटने केलिए बहुत कठिण होता हैं पर उस मूर्ती टिकाऊ भी ज़्यादा होता हैं।

उपलब्धता   
मूर्ती बनाने के लिये अच्छे पत्थर दुनिया में हर कहीं नहीं मिलते हैं। ईजिप्ट, ग्रीस, इंडिया राष्ट्रों में ऐसे अच्छे पत्थरों की प्राचुरता हैं। इसलिए इन राष्ट्रों में बहुत सारे मंदिर और उन्न मंदिरों में खूबसूरत पत्थर की मूर्तियाँ बहुत दिखते हैं। पेट्रोग्लिफ्स सबसे पुराने तरह का पत्थर है। इस चट्टान की सतह को थोडा हटाके मूर्ती की छवी बनाई जाती है।

प्रसिद्ध पस्तर मूर्तियाँ और नक्काशी
गोथिक काथेड्रलों में हुम शिल्प की अनेक बनावटों को देख सकते हैं। निकोला पिसानो और उसके बेटे गियोवन्नि पिसानो ने इसमें अपना बड़ा योगदान दिया हैं। सबसे पहले जान्कारी में आनेवालों में से एक मूर्तिकला 'लायन म्यान' के नाम से जाना जाता है। यह करीब ३२,००० साल पहले बनाया गया हैं। दुनिया के आठ अजूबों में से भी दो पत्थर की मूर्तियाँ ही हैं। ग्रीस में डिलोस के शेर, रश्श्या की 'मदर रश्श्या' मूर्ती, मेक्सिको के ओलमेक सिर, नेमृत का पर्वत,मैकलाँजलो का डेविड, न्यू यार्क की स्वतंत्रता की मूर्ती, आदी प्रसिद्ध हैं। सुनसान सी ईस्टर द्वीप में स्थित मोई नामक पत्थर के एकचट्टानी शिल्प पूरे विश्व में प्रसिद्ध हैं। पालिनेशिया के उपनिवेशवादियों से यह कलाकृती बनी हैं और यह मृतक पूर्वजों को दर्शाता है।

भारत में भी ऐसी अती सुंदर कलाकृती की रचनाएँ हम पा सकते हैं। हिमाचल प्रदेश के कांग्रा किले में, राजस्थान के मौंट अबू के दिल्वारा मंदिर में हम अक्शम कलाकृती को पाते हैं। दिल्ली के कुतुब मिनार को युनेस्को ने सबसे ऊंचा मिनार का खिताब भी दिया है। तमिल नाडू के महिशासुर मर्दिनि गुफाओं में हिंदू पुराण को दुर्गा माता के माध्यम से समझाया गया हैं। गुजरात के जमी मस्जिद में अनन्य रूप से पत्थर को काटा गया हैं। कर्नाटक में बहुत सारे मंदिर अपनी शिल्प कलाकृती केलिए जाने जाते हैं जैसे होयसला, हलेबीडू, बेलूर आदी। ओडिशा का कोनार्क मंदिर भी अपने शिल्प कलाकृती केलिए जाने जाते हैं। महाराष्ट्रा के अजंता गुफाएँ भी बडी मनमोहक हैं।

 सन्दर्भ 

श्रेणी:मूर्तिकला
प्रस्तर का अर्थ होता है पत्थर।

 उदाहरण 
 पानी में तैरता हुआ प्रस्तर खंड रायपुर के दूधाधारी मठ की विशेषता है।
 रतनपुर का महामाया शक्तिपीठ सोलह प्रस्तर स्तम्भों पर आधारित है।
 पाषाण युग में प्रस्तर उपकरणों का प्रयोग होता था।
 संग्रहालय में प्रस्तर की मूर्तियां है।
 चीन के वान शंग प्रस्तर वन में विविध प्रकार के दुर्लभ पत्थर हैं।

 मूल 
प्रस्तर मूलतः संस्कृत का शब्द है। यह हिन्दी में तत्सम शब्दों की तरह अपना लिया गया है।
 अन्य अर्थ 
 संबंधित शब्द 
 हिंदी में 
 पत्थर
 पाषाण
 शिला
 चट्टान

 अन्य भारतीय भाषाओं में निकटतम शब्द 

श्रेणी:शब्दार्थ
प्रस्ताव, व्यापारिक विधि में, जब एक पक्षकार औपचारिक अथवा अनौपचारिक रूप से, अपनी इच्छा किसी कार्य को करने या उससे प्रविरत कहने (न करने) के आशय से दूसरे पक्षकार से उसकी रजामंदी (सहमतिसम्मति) प्राप्त करने के लिए संज्ञापित व्यक्त करता है तो वह प्रस्ताव करता है।

प्रस्ताव के प्रकार
सामान्यतः प्रस्ताव २ प्रकार के होते हैं: सामान्य प्रस्ताव और विशिष्ट प्रस्ताव। ऐसा प्रस्ताव जो किसी समूह को एक से अधिक व्यक्तियों को या सर्वभौमिक (सार्वजनिक) होता है उन्हें सामान्य प्रस्ताव कहा जाता है। इस प्रकार का लीडिंग केस, कार्लिल बनाम कारबोलिक स्मोक बाल कंपनी के केस में देखने को मिलता है। वहीँ विशिष्ट प्रस्ताव ऐसा प्रस्ताव होते हैं जो कार्य विशेष के लिए व्यक्ति विशेष को किया जाता है।

अन्य प्रस्ताव 
इसके अलावा ३ अन्य प्रकार के प्रस्ताव होते है:
 प्रति प्रस्ताव       : प्रस्ताव के लिए आमंत्रण (मोल भाव)
 स्थायी प्रस्ताव निविदा : कम से कम कीमत पर वस्तु उपलब्ध करने हेतु निविदा
 प्रतिप प्रस्ताव      : उसी संविदा को उसी संविदा को पूरा करने के लिये प्रस्ताव देना प्रतिप प्रस्ताव कहलायेगा। उदाहरणतः किसी मकान के एवज में अन्य मकान देना

वैध प्रस्ताव की शर्तें 
विधिक  रूप से किसी भी प्रस्ताव को वैद्य सिद्ध होने हेतु प्रस्ताव का निश्चित एवं स्पष्ट होना तथा पक्षकारों का मेनी रूप से संसूचित होना आवश्यक है। साथ ही यह भी देखा जाता है की उक्त प्रस्ताव किसी प्रकार की विधिक संबंध बनाने निर्मित करने के आशय से किया जाना चाहिएविधि प्रस्ताव स्वचन है या नहीं। पक्षकारों के संसूचित नहीं होने पर प्रस्ताव को अवैध माना जाता है, भारतीय वोधिशास्त्र में ऐसा बालफर बनाम बालफर के केस में देखा जा सकता है। साथ ही विधिक संबंध बनाने की आशय न होने पर भी अवैध ठहराया जा सकता है, इसका अच्छा उदाहरण लालमन शुक्ल बनाम गौरीदत्त के मामले में दीखता है, जिसमें बच्चे को ढूंढ कर लाने पर इनाम प्राप्त करने की राशि न मिलने पर प्रस्ताव को अवैध घोषित कर दिया गया था।

इन्हें भी देखें
 प्रस्ताव (संसदीय प्रक्रिया)
 विधि
 भारतीय दंड संहिता 

सन्दर्भ

बाहरी सन्दर्भ
 
  , ; (2016),  :           
 
 
 , ; (2014),      (   ) .
 ,  .; (2002),    :           ( : ) .

श्रेणी:विधि
श्रेणी:व्यापर
बुक बिल्डिंग के माध्यम से कोई कंपनी अपनी प्रतिभूतियों का प्रस्ताव मूल्य तय करती है।बुक बिल्डिंग पर दोबारा विचार करने की तैयारी। इकोनॉमिक टाइम्स। १३ अगस्त २००८ इस प्रक्रिया के तहत कोई कंपनी अपने शेयरों को खरीदने के लिए मांग पैदा करती है जिसके माध्यम से प्रतिभूतियों की अच्छी कीमत पाई जा सकती है।जानिए क्या है आईपीओ और बुक बिल्डिंग। बिज़नेस भास्कर। २ जुलाई २०१० इस प्रक्रिया में जब शेयर बेचे जाते हैं तो निवेशकों से अलग-अलग कीमतों पर बिड (बोली) मांगी जाती है।बुक बिल्डिंग । हिन्दुस्तान लाइव। ५ जुलाई २०१० यह तल मूल्य (फ्लोर प्राइस) से ज्यादा और कम भी हो सकता है। अंतिम तिथि के बाद ही ऑफर प्राइस सुनिश्चित होती है। इसमें इश्यू खुले रहने तक हर दिन मांग के बारे में जाना जा सकता है। उससे ही पता चलता है कि इश्यू की कीमत कितनी होनी चाहिए।

 सन्दर्भ 

श्रेणी:वित्त
श्रेणी:बुक बिल्डिंग
श्रेणी:शेयर
श्रेणी:निगमित वित्त
श्रेणी:वित्तीय शब्दावली
प्रस्ताव किसी पक्षकार द्वारा किसी अन्य पक्षकार की सहमति अथवा सम्मति हेतु दिया गया सुझाव होता है, प्रस्ताव कई प्रकार के हो सकते हैं:

 प्रस्ताव (व्यवसाय)
 प्रस्ताव (संसदीय प्रक्रिया)

समरूपी शब्द 
 प्रस्तावना:किसी पुस्तक का अग्रपाठ।

श्रेणी:बहुविकल्पी शब्द
प्रस्तावना किसी लेख या पुस्तक का आरंभिक खण्ड है जिसमें उस रचना के बारे में एक संक्षिप्त पूर्वपरिचय दिया जाता है।

श्रेणी:लेखनह्च्य्फ्क्ष्य्म्ह् पीवहुईहगुहगयउ वीं हो गया क्या आप के साथ क्या कर रहे थे तब
श्रीमद्भगवद्गीता, ब्रह्मसूत्र तथा उपनिषदों को सामूहिक रूप से प्रस्थानत्रयी कहा जाता है जिनमें प्रवृत्ति और निवृत्ति दोनों मार्गों का तात्त्विक विवेचन है। ये वेदान्त के तीन मुख्य स्तम्भ माने जाते हैं। इनमें उपनिषदों को श्रुति प्रस्थान, भगवद्गीता को स्मृति प्रस्थान और ब्रह्मसूत्रों को न्याय प्रस्थान कहते हैं। प्राचीन काल में भारतवर्ष में जब कोई गुरू अथवा आचार्य अपने मत का प्रतिपादन एवं उसकी प्रतिष्ठा करना चाहता था तो उसके लिये सर्वप्रथम वह इन तीनों पर भाष्य लिखता था। निम्बार्काचार्य, आदि शंकराचार्य, रामानुजाचार्य, मध्वाचार्य आदि बड़े-बड़े गुरुओं ने ऐसा कर के ही अपने मत का प्रतिपादन किया। गीता महाभारत का हिस्सा होने के कारण स्मृति श्रेणी में आती है परंतु ईश्वरीय वाणी होने के कारण इसे गीतोपनिषद भी कहा जाता है जिसका अर्थ है, की यह उपनिषदों का भी उपनिषद व उनका सार है। गीता का गीतोपनिषाद होने के कारण यह श्रुति ग्रंथ की श्रेणी में भी आती है।

श्रेणी:हिन्दू धर्म
प्रस्थानम (2019) एक भारतीय हिंदी भाषा की राजनीतिक एक्शन ड्रामा फ़िल्म है, जो देवा कट्टा द्वारा निर्देशित और मान्यता दत्त द्वारा अपने बैनर संजय एस दत्त प्रोडक्शंस के तहत निर्मित है। यह 2010 में बनी तेलुगु भाषा की प्रस्थानम फ़िल्म की हिंदी रीमेक है। इस फ़िल्म में संजय दत्त, अली फज़ल, जैकी श्रॉफ, मनीषा कोइराला, अमायरा दस्तूर, चंकी पांडे और सत्यजीत दुबे हैं। फ़िल्म एक ग्रामीण राजनेता पर आधारित है जो अपने सौतेले बेटे को अपनी गद्दी का उत्तराधिकारी बनाना चाहता है। हालांकि वह अपने बेटे को लेकर बहुत निराश है क्योंकि वह बेहद गर्म मिजाज़ वाला है और उसके फैसलों के खिलाफ जाने लगा है।

29 जुलाई 2019 को, संजय दत्त, निर्माता मान्यता दत्त और निर्देशक देवा कट्टा को शेमारू एंटरटेनमेंट द्वारा एक कानूनी नोटिस भेजा गया था। उसमें आरोप लगाया गया था कि उनके पास फिल्म के रीमेक का अधिकार नहीं हैं और उन्हें जवाब देने के लिए तीन दिन का समय दिया गया है।

यह फ़िल्म 20 सितंबर 2019 को रिलीज़ हुई थी।

कथानक
उत्तर प्रदेश की राजनीति की पृष्ठभूमि पर आधारित, बलदेव प्रताप सिंह (संजय दत्त) मलिहाबाद निर्वाचन क्षेत्र से चार बार विधायक रह चुके हैं। बलदेव ने हाल ही में व्यवसायी बाजवा खत्री (चंकी पांडे) के खिलाफ स्थगन आदेश प्राप्त किया है, जिसके साथ उनकी लोकप्रियता और बढ़ जाती है। वह पांचवीं बार भी चुनाव जीतने के लिए पूरी तैयारी में रहते हैं। बलदेव की राजनीतिक पार्टी के एक नेता माजिद मकबूल (ज़ाकिर हुसैन) भी उसी मैदान में हैं और मलिहाबाद निर्वाचन क्षेत्र से चुनाव लड़ने के लिए पार्टी का टिकट प्राप्त करना चाहते हैं।
सन्दर्भ

श्रेणी:भारतीय एक्शन फ़िल्में
प्रस्वा या प्रोसीयन, जिसका बायर नाम "अल्फ़ा कैनिस माइनौरिस" (   या  ) है, हीनश्वान तारामंडल का सब से रोशन तारा है और पृथ्वी से दिखने वाले तारों में से सातवा सब से रोशन तारा है। बिना दूरबीन के आँखों से यह एक तारा लगता है पर दरअसल द्वितारा है, जिनमें से एक "प्रस्वा ए" नाम का सफ़ेद मुख्य अनुक्रम तारा है जिसकी श्रेणी 5 - है और दूसरा "प्रस्वा बी" नामक धुंधला-सा सफ़ेद बौना तारा है जिसकी श्रेणी  है। वैसे तो प्रस्वा कोई ख़ास चमक (निरपेक्ष कान्तिमान) नहीं रखता लेकिन पृथ्वी के पास होने से ज़्यादा रोशन लगता है। यह पृथ्वी से ११.४१ प्रकाश-वर्ष दूर है।

भारतीय नक्षत्रों में प्रस्वा पुनर्वसु नक्षत्र का भाग माना जाता था, लेकिन उस नक्षत्र में और भी तारे शामिल हैं।

 अन्य भाषाओं में 
प्रस्वा को अंग्रेज़ी में "प्रोसीयन" () कहते हैं। :       ,     , ,  2001. इसका मूल यूनानी भाषा का "प्रोकूओन" () है, जिसका मतलब है "कुत्ते से पहले"। यह आकाश में व्याध तारे से आगे चलता है और व्याध को "कुत्ता तारा" ( ) भी कहा जाता है। अरबी भाषा में प्रस्वा को "अश-शीरा अश-शामिया" () कहा जाता है जिसका अर्थ है "शाम (सीरिया) का निशान"। सीरिया अरबी क्षेत्र में उत्तर की ओर पड़ता है और प्रस्वा भी व्याध तारे से उत्तर की ओर नज़र आता है।

"प्रस्वा ए" को अंग्रेज़ी में "प्रोसीयन ए" ( ) और "प्रस्वा बी" को "प्रोसीयन बी" ( ) लिखा जाता है।

 विवरण 
प्रस्वा ए का सतही तापमान ६,५३० कैल्विन है जिस से वह सफ़ेद लगता है। अपनी श्रेणी के हिसाब से इसमें रोशनी अधिक है, जिससे यह शक़ होता है के शायद यह एक उपदानव तारा है। इसका व्यास (डायामीटर) सूरज के व्यास से लगभग दुगना, द्रव्यमान सौर द्रव्यमान का १.४ गुना और रौशनी सूरज से ७.५ गुना है। माना जाता है के १-१० करोड़ साल के अन्दर यह फूलना शुरू हो जाएगा और अपने वर्तमान आकार से ८०-१५० गुना बड़ा होगा।

प्रस्वा बी का द्रव्यमान सूरज का ०.६ गुना है, यानि आधे से ज़रा अधिक। इसका अनुमानित सतही तापमान ७,७४० कैल्विन है।

 इन्हें भी देखें 
 हीनश्वान तारामंडल
 सबसे रोशन तारों की सूची

 सन्दर्भ 

श्रेणी:हीनश्वान तारामंडल
श्रेणी:हिन्दी विकि डीवीडी परियोजना
श्रेणी:द्वितारे
श्रेणी:सफ़ेद बौने तारे
श्रेणी:ऍफ़-प्रकार मुख्य अनुक्रम तारे
श्रेणी:ऍफ़-प्रकार उपदानव तारे
यह हिन्दू समय मापन इकाई है। यह इकाई मध्यम श्रेणी की है।

 एक तृसरेणु  6 ब्रह्माण्डीय अणु.
 एक त्रुटि  3 तॄसरेणु, या सैकिण्ड का 11687.5 भाग
 एक वेध 100 त्रुटि.
 एक लव  3 वेध.
 एक निमेष  3 लव, या पलक झपकना
 एक क्षण  3 निमेष.
 एक काष्ठा  5 क्षण,  8 सैकिण्ड
 एक लघु 15 काष्ठा,  2 मिनट.
 15 लघु  एक नाड़ी, जिसे दण्ड भी कहते हैं। इसका मान उस समय के बराबर होता है, जिसमें कि छः पल भार के (चौदह आउन्स) के ताम्र पात्र से जल पूर्ण रूप से निकल जाये, जबकि उस पात्र में चार मासे की चार अंगुल लम्बी सूईं से छिद्र किया गया हो. ऐसा पात्र समय आकलन हेतु बनाया जाता है।
 2 दण्ड  एक मुहूर्त.
 6 या 7 मुहूर्त  एक याम, या एक चौथाई दिन या रत्रि.
 4 याम या प्रहर  एक दिन या रात्रि. :..20100721112026:.311101

 ऊष्ण कटिबन्धीय मापन 
 एक याम  7 घटि
 8 याम अर्ध दिवस  दिन या रात्रि
 एक अहोरात्र  नाक्षत्रीय दिवस (जो कि सूर्योदय से आरम्भ होता है)

 एक तिथि वह समय होता है, जिसमें सूर्य और चंद्र के बीच का देशांतरीय कोण बारह अंश बढ़ जाता है। तुथियां दिन में किसी भी समय आरम्भ हो सकती हैं और इनकी अवधि उन्नीस से छब्बीस घंटे तक हो सकती है।
 एक पक्ष या पखवाड़ा  पंद्रह तिथियां
 एक मास  २ पक्ष (पूर्णिमा से अमावस्या तक कॄष्ण पक्ष; और अमावस्या से पूर्णिमा तक शुक्ल पक्ष)
 एक ॠतु  २ मास
 एक अयन  3 ॠतुएं
 एक वर्ष  2 अयन 

श्रेणी:हिन्दू समय मापन
श्रेणी:समय मापन प्रणालियाँ
प्रहलाद सिंह टिपानिया कबीर के भजन गायक हैं। प्रह्लाद जी ने अपना जीवन व्यापन एक शिक्षक के रूप में किया। वर्ष २०११ में उन्हें भारत सरकार द्वारा पद्मश्री:....?69364  पत्र सूचना कार्यालय द्वारा प्रकाशित सूची पुरस्कार द्वारा सम्मानित किया गया।

आजीविका

प्रहलाद सिंह टिपानिया ने यूके, संयुक्त राज्य अमेरिका और पाकिस्तान के साथ-साथ भारत में "अमेरिका में कबीर यात्रा" और "हद-अनहद" नामक विभिन्न 'यात्राओं' का दौरा किया है और उनका संगीत इंदौर में ऑल इंडिया रेडियो स्टेशनों पर खेला गया है , भोपाल , जबलपुर , पटना , लखनऊ और कानपुर और दूरदर्शन पर भी प्रदर्शित किया गया। टिपन्या को मध्य प्रदेश सरकार द्वारा शिखर सम्मान (2005), 2007 में संगीत नाटक अकादमी पुरस्कार और 2011 में पद्म श्री सहित कई पुरस्कार मिले हैं ।

उन्होंने वार्षिक सूफी संगीत समारोह, रूहानियत और अनगिनत कबीर उत्सवों में भी प्रदर्शन किया । वह "सद्गुरु कबीर शोध संस्थान" नाम से एक कार्यक्रम भी चलाते हैं।

वह बीएससी स्नातक और सरकारी स्कूल में गणित और विज्ञान के शिक्षक हैं।

टिपन्या एक भारतीय वृत्तचित्र फिल्म निर्माता शबनम विरमानी द्वारा "अजब सहर- द कबीर प्रोजेक्ट" नामक एक परियोजना के तहत बनाई गई 3 वृत्तचित्र फिल्मों का भी हिस्सा रही हैं।

वह भारतीय राष्ट्रीय कांग्रेस में शामिल हो गए और 2019 में मध्य प्रदेश के देवास-शाजापुर संसदीय क्षेत्र से संसद सदस्य लोक सभा का चुनाव लड़े।

जीवन
प्रहलाद टिपानिया का जन्म 7 सितंबर 1954 को लुनियाखेड़ी, तराना , मालवा , मध्य प्रदेश में एक मालवी बलाई जाति परिवार में हुआ था । 4 5

सन्दर्भ
प्रहलाद सिंह लोधी  जूून १९६०) भारत की सोलहवीं लोक सभा के सांसद हैं। २०१४ के चुनावों में वे मध्य प्रदेश के दमोह से निर्वाचित हुए। वे भारतीय जनता पार्टी से संबद्ध हैं।  इसके पूर्व वे अटल बिहारी वाजपेयी मंत्रिमण्डल में कोयला राज्यमंत्री रह चुके हैं। 

प्रह्लाद सिंह लोधी ने १९९९ में भारतीय जनता पार्टी के टिकट पर मध्य प्रदेश के बालाघाट से लोकसभा का चुनाव जीता था। वे पेशे से अधिवक्ता हैं। वे असंगठित मजदूर संघ' के अध्यक्ष तथा बीजेपी की राष्ट्रीय कार्यकारिणी के सदस्य हैं।

यह मध्य प्रदेश के प्रभावी नेतृत्व व वक्ता है , 

उनका जन्म १९६० में गोटेगाँव में हुआ था।

सन्दर्भ

बाहरी कड़ियाँ
 भारत के राष्ट्रीय पोर्टल पर सांसदों के बारे में संक्षिप्त जानकारी

श्रेणी:१६वीं लोक सभा के सदस्य
श्रेणी:जीवित लोग
श्रेणी:मध्य प्रदेश के सांसद
श्रेणी:मोदी मंत्रिमंडल
श्रेणी:1960 में जन्मे लोग
प्रहलादपुर संतोषपुर कायमगंज, फर्रुखाबाद, उत्तर प्रदेश स्थित एक गाँव है।

 भूगोल 
 जनसांख्यिकी 
 यातायात 
 आदर्श स्थल 
 शिक्षा 
 सन्दर्भ 
 बाहरी कड़ियाँ 

श्रेणी:फर्रुखाबाद जिला के गाँव
प्रहलादपुर फ़र्रूख़ाबाद जिले के अन्तर्गत कायमगंज से फ़र्रूख़ाबाद मार्ग पर है। 

श्रेणी:फर्रुखाबाद जिला के गाँव
श्रेणी:उत्तर प्रदेश